Ρούντολφ Βάιγκλ

Ο **Ρούντολφ Στέφαν Βάιγκλ** (Rudolph Stefan Weigl, 2 Σεπτεμβρίου 1883, Πσέροφ, Μοραβία – 11 Αυγούστου 1957, Ζακοπάνε) ήταν Πολωνός ιατρός ανοσιολόγος, γνωστός ως ο επιστήμονας που πέτυχε το 1936 να κατασκευάσει το πρώτο αποτελεσματικό εμβόλιο κατά του επιδημικού τύφου.

Ο Βάιγκλ εργάστηκε κατά τη διάρκεια του Ολοκαυτώματος, προσλαμβάνοντας Εβραίους συνεργάτες υπό το καθεστώς ναζιστικής κατοχής και διέσωσε περίπου 5.000 ζωές αναπτύσσοντας το εμβόλιο κατά του τύφου και παρέχοντας καταφύγιο για την προστασία όσων υπέφεραν από τους Ναζί στην κατεχόμενη Πολωνία. Για τις συνεισφορές του, ονομάστηκε Δίκαιος των Εθνών το 2003.

## Πρώιμη ζωή
Ο πατέρας του Ρούντολφ έχασε νωρίς τη ζωή του, λόγω ενός ατυχήματος με ποδήλατο. Αργότερα η μητέρα του συνήψε έναν δεύτερο γάμο με έναν Πολωνό εκπαιδευτικό και η οικογένεια τελικά μετακόμισε στη χώρα του θετού πατέρα.
## Σπουδές
Απόφοιτος της Σχολής Βιολογικών Επιστημών του Πανεπιστημίου του Λβουφ, ο Βάιγκλ πραγματοποίησε ακολούθως διδακτορικές σπουδές στα αντικείμενα της ιστολογίας, της ζωολογίας και της συγκριτικής ανατομίας. 

Ειδικεύτηκε στην παρασιτολογία και ανέπτυξε υψηλής καινοτομίας μέθοδο παρασκευής εμβολίου: καλλιέργεια μολυσμένων ψειρών και εξαγωγή πάστας από τα στομάχιά τους. Μετά από πολύχρονες προσπάθειες, μελέτες και έρευνες, έθεσε ως στόχο του την καταπολέμηση του τύφου που εκείνη την εποχή προκαλούσε τεράστιο αριθμό θανάτων στην Ευρώπη. Το εμβόλιο δοκιμάστηκε με επιτυχία το 1936.

Πέθανε σε ηλικία 73 ετών στο Ζακοπάνε της Πολωνίας (11 Αυγούστου 1957) και αναπαύεται στο κοιμητήριο Ρακόβσκι στην Κρακοβία. 

## Ανθρωπιστικό έργο
Το 1914 κατατάχθηκε στον στρατό, όπου εργάστηκε ως παρασιτολόγος. Μετά από την κατάληψη της Πολωνίας από τους ναζί (1939) ο Βάιγκλ ίδρυσε εργοστάσιο παραγωγής εμβολίων και έσωσε τη ζωή τουλάχιστον 5.000 ασθενών στην Ευρώπη αλλά και σε πολλές χώρες του εξωτερικού, όπου διέθετε τα εμβόλιά του.
## Τιμές
Μετά τον πόλεμο, διετέλεσε καθηγητής στα πανεπιστήμια της Κρακοβίας και του Πόζναν. Αν και υποβλήθηκε υποψηφιότητα για Βραβείο Νόμπελ αρκετές φορές (1930–1934 και 1936–1939), απέτυχε να το λάβει, εν μέρει λόγω πολιτικών παρεμβάσεων τόσο από τους Γερμανούς κατακτητές όσο και από το μεταπολεμικό καθεστώς της χώρας του, το οποίο τον κατηγόρησε (ψευδώς) ότι είχε συνεργασθεί με τις κατοχικές αρχές.

## Παραπομπές


## Πηγές
* Newsbomb: «Ρούντολφ Βάιγκλ: Ποιος ήταν και γιατί τον τιμά σήμερα με doodle η Google»

## Εξωτερικοί σύνδεσμοι

* Biography of Weigl (1967) του Stefan Kryński
* Page with many Weigl links and pictures
* Overview of the experiment –'' Maintenance of human-fed live lice in the laboratory and production of Weigl's exanthematous typhus vaccine'' (1999) του Wacław Szybalski
* ''Ann. Acad. Med. Gedan.'', 1974, 4, 19–51 των Stefan Krynski, Eugeniusz Becla, and Marian Machel
* Bibliography of typhus and Weigl history articles from PubMed
* Nominations for the Nobel Prize between 1930–1939
* News article about the receipt of "Righteous Among the Nations of the World" medal for helping Jews during World War II 
* Recollections of Halina Szymanska Ogrodzinska, reporting the underground activities of the Weigl Institute 
* Pictures of the Weigl Institute and a little history
* ''How Charles Nicolle of the Pasteur Institute discovered that epidemic typhus is transmitted by lice: reminiscences from my years at the Pasteur Institute in Paris''  by Ludwik Gross, August 6, 1996
* Scientists Created A Typhus Vaccine In A 'Fantastic Laboratory'. Fresh Air, NPR books author interviews, July 22, 2014.

Κατηγορία:Αυστροούγγροι
Κατηγορία:Πολωνοί βιολόγοι
Κατηγορία:Πολωνοί ιατροί
Κατηγορία:Πολωνοί εφευρέτες
Κατηγορία:Πολωνοί αυστριακής καταγωγής
Κατηγορία:Απόφοιτοι του Πανεπιστημίου του Λβιβ
Κατηγορία:Μέλη της Πολωνικής Ακαδημίας Μάθησης
Κατηγορία:Πολωνοί Δίκαιοι των Εθνών
Κατηγορία:Διοικητές του Τάγματος της Αναγέννησης της Πολωνίας
Κατηγορία:Διοικητές με Αστέρι του Τάγματος της Αναγέννησης της Πολωνίας
Κατηγορία:Μεγαλόσταυροι Ιππότες του Τάγματος του Αγίου Γρηγορίου του Μέγα
Κατηγορία:Ενταφιασμοί στο Κοιμητήριο Ρακοβίτσκι
Κατηγορία:Απόφοιτοι του Πανεπιστημίου του Πόζναν «Άνταμ Μιτσκιέβιτς»